PROJEKTS

**Daugavpils pilsētas domes saistošie noteikumi Nr.\_\_\_\_**

Daugavpilī 2017.gada \_\_\_\_.\_\_\_\_\_\_\_\_ (prot. Nr.\_\_\_\_\_,\_\_\_\_\_.§)

**Daugavpils pilsētas domes 20\_\_.gada \_\_.\_\_\_\_\_\_\_\_ saistošie noteikumi Nr.\_\_\_\_ “Grozījumi Daugavpils pilsētas domes 2015.gada 10.decembra saistošajos noteikumos Nr.48 “Daugavpils pilsētas pašvaldības sociālās garantijas bērniem un bez vecāku gādības palikušajam bērnam””**

Izdoti saskaņā ar likuma “[Par pašvaldībām](https://likumi.lv/ta/id/57255-par-pasvaldibam)” [43.panta](https://likumi.lv/ta/id/57255-par-pasvaldibam#p43) trešo daļu, likuma “Par palīdzību dzīvokļa jautājumu risināšanā” 25.2 panta pirmo un piekto daļu un 26.panta otro daļu, Bērnu tiesību aizsardzības likuma 45.2 panta ceturto daļu, Ministru kabineta 2006.gada 19.decembra noteikumu Nr.1036 “Audžuģimenes noteikumi” 43.punktu, Ministru kabineta 2005.gada 15.novembra noteikumu Nr.857 “[Noteikumi par sociālajām garantijām bārenim un bez vecāku
gādības palikušajam bērnam, kurš ir ārpusģimenes aprūpē,
kā arī pēc ārpusģimenes aprūpes beigšanās](https://likumi.lv/ta/id/)” 22., 27., 30., 31. un 31.1 punktu, Ministru kabineta 2003.gada 11.marta noteikumu Nr.111 “Adopcijas kārtība” 28.punktu

Izdarīt Daugavpils pilsētas domes 2015.gada 10.decembra saistošajos noteikumos Nr.48 “Daugavpils pilsētas pašvaldības sociālās garantijas bērniem un bez vecāku gādības palikušajam bērnam”” (Latvijas Vēstnesis, 2016., Nr.13 (5585), Nr.143 (5715), Nr.221 (5793)), (turpmāk – saistošie noteikumi) šādus grozījumus:

1. Papildināt saistošos noteikumus ar 2.3. apakšpunktu šādā redakcijā:

“2.3. *Socializācija* - savstarpējās ietekmēšanās un personības veidošanas process, kas vērsts uz bērna un pieaugušā abpusējo sadarbību, kad bērns apgūst vērtības, nostādnes, uzvedības normas, zināšanas, paplašina savu pieredzi un kultūras līmeni, pateicoties tam viņš iekļaujas sociālo attiecību sistēmā, pakāpeniski iesaistoties sociālajā vidē. Socializācija nozīmē sociālo normu, darbību un spēju, kā arī garīgo vērtību apgūšanu.”

2.Papildināt saistošos noteikumus ar 19.4. un 19.5.apakšpunktu šādā redakcijā:

“19.4. pabalstu mācību piederumu iegādei;

19.5. pabalstu socializācijas un audzināšanas nolūkiem”.

3. Saistošo noteikumu 22.punktā:

papildināt 22.punkta ievaddaļu aiz vārda “audžuģimenei” ar vārdiem “neatkarīgi no tā, kurā administratīvajā teritorijā ir deklarēta bērna dzīvesvieta, ja ir pieņemts Daugavpils pilsētas bāriņtiesas lēmums par bērna ievietošanu audžuģimenē”;

aizstāt 22.1. apakšpunktā skaitli “115” ar skaitli “170”;

aizstāt 22.2. apakšpunktā skaitli “85” ar skaitli “130”;

papildināt ar 22.3. apakšpunktu šādā redakcijā:

“22.3. pabalstu mācību piederumu iegādei, kuri nepieciešami izglītojamajiem mācību procesa nodrošināšanai, vienu reizi kalendārajā gadā uz katru izglītojamo šādā apmērā:

22.3.1. Pirmsskolas izglītības iestāžu izglītojamajiem – 25,00 *euro*;

22.3.2. Izglītības iestāžu 1.klases izglītojamajiem – 50,00 *euro*;

22.3.3. Pamatskolās, izņemot 1.klases izglītojamos, vidusskolās un profesionālās izglītības iestādēs izglītojamajiem – 35,00 *euro*.”.

4. Papildināt saistošos noteikumus ar 22.1., 22.2., 22.3. punktu šādā redakcijā:

“22.1. Papildus 22.2. apakšpunktā noteiktajam pabalsta apmēram, ievietojot bērnu audžuģimenē, piešķir vienreizējo pabalstu 70,00 *euro* apmērā.

22.2. Sociālais dienests izmaksā audžuģimenei pabalstu socializācijas un audzināšanas nolūkiem 300,00 *euro* apmērā sešos kalendārajos mēnešos, bet ne vairāk par 600,00 *euro* kalendārajā gadā vienai ģimenei, kura savu dzīvesvietu ir deklarējusi Daugavpils pilsētas administratīvajā teritorijā.

22.3. Audžuģimenēm ir pienākums vienu reizi sešos mēnešos iesniegt Sociālajam dienestam pārskatu par izmaksātā pabalsta socializācijas un audzināšanas nolūkiem izlietošanu atbilstoši tā mērķim. Pārskata formu un kārtību, kādā tiek izmaksāts pabalsts socializācijas un audzināšanas nolūkiem izstrādā un nosaka Sociālais dienests.”.

5. Papildināt saistošos noteikumus ar 24.1. punktu šādā redakcijā:

“24.1. Sociālais dienests izmaksā 22.1. punktā minēto pabalstu piecu darba dienu laikā no Daugavpils pilsētas bāriņtiesas lēmuma vai informācijas saņemšanas dienas un līguma noslēgšanas starp audžuģimeni un Sociālo dienestu.”.

Daugavpils pilsētas domes priekšsēdētājs                                                        A. Elksniņš

**Daugavpils pilsētas domes 20\_\_.gada \_\_.\_\_\_\_\_\_\_\_ saistošo noteikumu Nr.\_\_\_\_ “Grozījumi Daugavpils pilsētas domes 2015.gada 10.decembra saistošajos noteikumos Nr.48 “Daugavpils pilsētas pašvaldības sociālās garantijas bērniem un bez vecāku gādības palikušajam bērnam”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |

|  |
| --- |
| Atbilstoši likuma "Par pašvaldībām" 43.panta trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Izvērtējot Daugavpils pilsētas pašvaldības sniegtās sociālās palīdzības atbilstību iedzīvotāju vajadzībām un, lai motivētu ģimenes (personas) pretendēt un saņemt audžuģimenes statusu, nepieciešams paplašināt finansiālo atbalstu audžuģimenēm, veicinot pozitīvu attieksmi pret audžuģimenēm. Nepieciešams popularizēt audžuģimeņu aprūpes formu Daugavpilī bāreņiem un bez vecāku gādības palikušajiem bērniem. Jāpaplašina pabalsta veidi audžuģimenēm neatkarīgi no tā, kurā administratīvajā teritorijā ir deklarēta bērna dzīvesvieta, ja ir pieņemts Daugavpils pilsētas bāriņtiesas lēmums par bērna ievietošanu audžuģimenē. Jāatbalsta bērnu socializācijas un audzināšanas realizēšanas process audžuģimenēm, kuras savu dzīvesvietu ir deklarējušas Daugavpils pilsētas administratīvajā teritorijā. Šī procesa nodrošināšanai un mērķu sasniegšanai  audžuvecākiem kopā ar bērniem ir nepieciešams piedalīties dažāda veida kultūras, izglītības, veselības veicināšanas, sporta  u.c. pasākumos Daugavpilī un ārpus pilsētas, kas prasa transporta un cita veida izmaksas. Pabalsts socializācijas un audzināšanas nolūkiem paplašinās audžuvecāku un audžuģimenēs ievietoto bērnu socializācijas un sociālās rehabilitācijas iespējas un uzlabos sniegto audzināšanas pakalpojumu kvalitāti. Ievietojot bērnu audžuģimenē, nepieciešams atbalstīt audžuģimenes, piešķirot vienreizējo pabalstu. |

 |
| 2. Īss projekta satura izklāsts | Ar grozījumiem tiek paplašināts pabalstu veidu loks un apmērs audžuģimenēm, piešķirot pabalstus audžuģimenēm neatkarīgi no tā, kurā administratīvajā teritorijā ir deklarēta bērna dzīvesvieta, ja ir pieņemts Daugavpils pilsētas bāriņtiesas lēmums par bērna ievietošanu audžuģimenē: bērna uzturam līdz 170 *euro*, apģērba un mīkstā inventāra iegādei līdz 130 *euro.* Tiek paredzēts izmaksāt pabalstu socializācijas un audzināšanas nolūkiem divas reizes gadā 300 *euro* apmērā (600 *euro* gadā) ģimenēm, kuras savu dzīvesvietu ir deklarējušas Daugavpils pilsētas administratīvajā teritorijā. Tiek paredzēts piešķirt vienreizējo pabalstu 70 *euro* apmērā, ievietojot bērnu audžuģimenē. |
| 3. Informācija par plānoto projekta ietekmi uz pašvaldības budžetu | 2017. gadā pabalstu izmaksa tiks veikta apstiprinātā budžeta ietvaros.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi nodrošinās Daugavpils pilsētas pašvaldības iestāde “Sociālais dienests”. |
| 6. Informācija par konsultācijām ar privātpersonām | Notika konsultācijas ar Daugavpils pilsētas pašvaldības iestādes “Sociālais dienests” klientiem – audžuģimenēm, Daugavpils pilsētas bāriņtiesu.  |

Daugavpils pilsētas domes priekšsēdētājs                                                       A. Elksniņš